हिंदू सेना ने आदिपुरुष फिल्म के खिलाफ दिल्ली हाईकोर्ट में PIL लगाई, कहा- हमारी संस्कृति का मजाक उड़ाया गया
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar.   टोंगा में भूंकप का झटका, रिक्टर पैमाने पर तीव्रता 6.8 आंकी गई बांग्लादेश में शुक्रवार को 10:16 बजे 4.8 तीव्रता का भूकंप आया। नेशनल सेंटर फॉर सीस्मोलॉजी के अनुसार, भूकंप 70 किमी की गहराई पर पर आया
हिंदू सेना ने शुक्रवार को दिल्ली हाईकोर्ट में आदिपुरुष फिल्म के खिलाफ जनहित याचिका दाखिल की। याचिका में कहा गया है कि फिल्म में रामायण, भगवान राम और हमारी संस्कृति का मजाक उड़ाया गया है।
हिंदू सेना के राष्ट्रीय अध्यक्ष ने फिल्म में रावण, भगवान राम, माता सीता और हनुमान से संबंधित कथित आपत्तिजनक सीन को हटाने की भी मांग की है।
आज की अन्य बड़ी खबरें...
आंध्र प्रदेश में 10वीं के स्टूडेंट को पेट्रोल डालकर जिंदा जलाया, अस्पताल में भर्ती
आंध्र प्रदेश के बापटला जिले में शुक्रवार को 10वीं क्लास के स्टूडेंट को एक शख्स ने पेट्रोल डालकर जिंदा जला दिया। जिससे स्टूडेंट बुरी तरह से झुलस गया। घायल की पहचान वेंकी के रूप में हुई है, जिसे इलाज के लिए अस्पताल में भर्ती कराया गया है।
अस्पताल जाते वक्त वेंकी ने तीन लोगों पर आरोप लगाया है। मीडिया रिपोर्ट्स के मुताबिक वेंकी आरोपी की बहन को परेशान करता था। इसी वजह से उसने यह कदम उठाया।
तमिलनाडु के पूर्व DGP राजेश दास को कोर्ट ने यौन उत्पीड़न मामले में 3 साल की सजा सुनाई
विल्लुपुरम की एक कोर्ट ने तमिलनाडु के पूर्व पुलिस महानिदेशक राजेश दास को साथी अधिकारी से यौन उत्पीड़न के आरोप में दोषी ठहराया। कोर्ट ने उन्हें तीन साल के सश्रम कारावास की सजा और 10 हजार रुपए का जुर्माना लगाया है।
ED ने तमिलनाडु के ऊर्जा मंत्री सेंथिल बालाजी के भाई और उनकी पत्नी को समन किया
ED ने मनी लॉन्ड्रिंग मामले में तमिलनाडु के ऊर्जा मंत्री सेंथिल बालाजी के भाई अशोक कुमार और उनकी पत्नी को पूछताछ के लिए तलब किया है। दोनों को जांच में शामिल होने के लिए ईडी के सामने पेश होने को कहा गया है।
तिरुपति मंदिर के पास दुकान में लगी आग, फायर ब्रिगेड की टीम पहुंची
तिरुपति में गोविंद राजा स्वामी मंदिर के पास एक दुकान में आग लग गई। आग आसपास के घरों में भी फैल गई। फायर ब्रिगेड की टीम मौके पर पहुंची है। आग तीन मंजिला इमारत में लगी है, उसे बुझाने का प्रयास किया जा रहा है।
आंध्र प्रदेश में YSRCP सांसद की पत्नी और बेटे का अपहरण, पुलिस ने छुड़ाया
आंध्र प्रदेश की सत्ताधारी पार्टी YSRCP के सांसद एमवीवी. सत्यनारायण की पत्नी, बेटे और उनके ऑडिटर का 15 जून को विशाखापत्तनम में अपहरण कर लिया गया था। हालांकि, पुलिस ने कुछ घंटों के भीतर ही सभी को छुड़ा लिया और आरोपी को गिरफ्तार कर लिया गया। पुलिस के मुताबिक वारदात के पीछे फिरौती का मकसद था। रात करीब 12 बजे तीनों को छुड़ा लिया गया और मामले में तीन लोगों को गिरफ्तार किया गया है। पढ़ें पूरी खबर...
नेहरू मेमोरियल म्यूजियम का नाम बदला, अब PM मेमोरियल कहलाएगा
नेहरू मेमोरियल म्यूजियम का नाम बदल दिया गया है। नेहरू मेमोरियल म्यूजियम एंड लाइब्रेरी (NMML) को अब प्राइम मिनिस्टर्स म्यूजियम एंड सोसाइटी (PMMS) कहा जाएगा। गुरुवार को NMML सोसायटी की एक विशेष बैठक में यह निर्णय लिया गया, जिसकी अध्यक्षता रक्षा मंत्री राजनाथ सिंह ने की, जो सोसायटी के उपाध्यक्ष हैं। पढ़ें पूरी खबर...
बांग्लादेश में 4.8 तीव्रता का आया भूकंप
बांग्लादेश में शुक्रवार को 10:16 बजे 4.8 तीव्रता का भूकंप आया। नेशनल सेंटर फॉर सीस्मोलॉजी के अनुसार, भूकंप 70 किमी की गहराई पर पर आया। तीन दिन पहले उत्तर भारत के कुछ इलाकों में भूंकप के झटके महसूस किए गए थे। रिक्टर स्केल पर भूकंप की तीव्रता 5.4 मापी गई थी। ये भूंकप के झटके पड़ोसी देश चीन और पाकिस्तान में भी महसूस किए गए थे।
तमिलनाडु के बिजली मंत्री को हार्ट बाईपास सर्जरी की सलाह, ED ने किया है गिरफ्तार
कावेरी अस्पताल के डॉक्टरों ने तमिलनाडु के बिजली मंत्री वी सेंथिल बालाजी को बाईपास सर्जरी की सलाह दी है। वी सेंथिल बालाजी को मनी लॉन्ड्रिंग मामले में प्रवर्तन निदेशालय द्वारा गिरफ्तार किया गया था और वह 28 जून तक न्यायिक हिरासत में हैं।
ज्ञानी रघबीर सिंह अकाल तख्त के नए जत्थेदार:ज्ञानी हरप्रीत सिंह को हटाया गया
सिखों के सर्वोच्च श्री अकाल तख्त साहिब के जत्थेदार ज्ञानी हरप्रीत सिंह को हटा दिया गया है। उनकी जगह अब ज्ञानी रघबीर सिंह अकाल जख्त के नए जत्थेदार होंगे। वे अभी तक तख्त श्री केशगढ़ साहिब के जत्थेदार थे। पढ़ें पूरी खबर...
कनाडा में ट्रक और बस की टक्कर, 15 लोगों की मौत
कनाडा के मैनिटोबा प्रांत में गुरुवार को एक सेमी-ट्रेलर ट्रक और बुजुर्गों को ले जा रही एक बस की टक्कर हो गई, जिसमें कम से कम 15 लोगों की मौत हो गई और 10 अन्य घायल हो गए। दुर्घटना कारबेरी के उत्तर में ट्रांस-कनाडा हाईवे पर हुई।
टोंगा में भूंकप का झटका, रिक्टर पैमाने पर तीव्रता 6.8 आंकी गई
टोंगा के नुकुआलोफा में गुरुवार रात करीब 11.36 बजे भूकंप का झटका महसूस किया गया। नेशनल सेंटर फॉर सीस्मोलॉजी (NCS) के अनुसार रिक्टर पैमाने पर भूकंप की तीव्रता 6.8 आंकी गई। भूकंप का केंद्र जमीन से 210 किलोमीटर की गहराई में था। जानमाल के नुकसान की कोई खबर नहीं हैं।